Silkkivillamme koostuu pehmeän mulesoimattoman merinovillan (67 %) ja silkin (30 %) yhdistelmästä. Nämä luonnonkuidut muodostavat miellyttävän ja lämpimän materiaalin, johon elastaani (3 %) tuo lisää joustavuutta eli käyttömukavuutta. Merinovillalla on erinomainen kosteudensitomiskyky ja silkki tuo neulokseen pehmeyttä ja lujuutta. Silkkivillatuotteissamme käytetty neulos neulotaan meidän omassa neulomossa täällä Tampereella. Langan kehräämö sijaitsee Saksassa. Langan silkin raakamateriaalin alkuperämaa on Kiina ja mulesoimattoman merinovillan Uusi-Seelanti, Argentiina ja Etelä-Afrikka. Langalla on GOTS-standardi. Valmis neulos värjätään yhteistyökumppanillamme Hämeenkyrössä. Silkkivillatuotteet ovat meidän suosituimpia tuotteitamme, myös aikuiselle, eikä syyttä! Silkkivilla on pehmeää ja miellyttävää, mutta samaan aikaan lämmittää ja siirtää kosteutta iholta. Se on materiaalina ihanteellinen ulkoiluun, urheiluun ja retkeilyyn etenkin sen keveyden ja loistavan lämmöneristyskyvyn ansiosta. Silkkivillainen alusmyssy sopii pyöräily-, luistelu- tai laskettelukypärän alle kuin nakutettu. Silkki on erityisen luja kuitu ja kestää hyvin hoidettuna menossa mukana urheilussa, ulkoilussa ja retkeilyssä. Herkkäihoiset pitävät erityisesti sen pehmeydestä. Silkki antaa tuotteille erityisen kiillon ja ripauksen ylellisyyden tuntua - silti hyvin käytännöllisessä paketissa. Silkkivillatuotteemme tulee pestä koneessa 30°C villan- tai silkinpesuohjelmalla. Tummille väreille suositellaan pesua ennen käyttöä. Tämä siksi, että värjäysprosessissa väriaine ei tartu silkkiin yhtä hyvin kuin villaan. Mahdollisesta värin irtoamisesta ei kuitenkaan ole vaaraa. Tuotteet ovat myrkyttömiä. Katso tarkemmat hoito-ohjeet täältä. Kaikki silkkivillatuotteemme löydät tämän linkin takaa.